Vyhodnotenie medzirezortného pripomienkového konania

Návrh Dohody medzi vládou Slovenskej republiky a vládou Francúzskej republiky o výmene a vzájomnej ochrane utajovaných skutočností 

Spôsob pripomienkového konania	 bežný, 10 pracovných dní (23.10.-5.11.2009)	
Počet vznesených pripomienok, z toho zásadných	16  / 0 	
Počet vyhodnotených pripomienok	16 	
		
Počet akceptovaných pripomienok, z toho zásadných	14  / 0 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	2  / 0 	
		
Rozporové konanie (s kým, kedy, s akým výsledkom)	 -	
Počet odstránených pripomienok	 16	
Počet neodstránených pripomienok	 0	

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo pôdohospodárstva Slovenskej republiky 	 	 	x 	 	
2 .	Ministerstvo výstavby a regionálneho rozvoja Slovenskej republiky 	 	 	x 	 	
3 .	Úrad geodézie, kartografie a katastra Slovenskej republiky 	 	 	x 	 	
4 .	Úrad pre normalizáciu, metrológiu a skúšobníctvo Slovenskej republiky 	1 (1o,0z) 	 	 	 	
5 .	Úrad priemyselného vlastníctva Slovenskej republiky 	 	 	x 	 	
6 .	Správa štátnych hmotných rezerv Slovenskej republiky 	 	 	x 	 	
7 .	Generálna prokuratúra Slovenskej republiky 	 	 	x 	 	
8 .	Protimonopolný úrad Slovenskej republiky 	 	 	x 	 	
9 .	Ministerstvo kultúry Slovenskej republiky 	 	 	x 	 	
10 .	Ministerstvo práce, sociálnych vecí a rodiny Slovenskej republiky 	 	 	x 	 	
11 .	Slovenská informačná služba 	1 (1o,0z) 	 	 	 	
12.	Národná banka Slovenska			x		
13 .	Najvyšší súd Slovenskej republiky 	 	 	 	x 	
14.	Úrad pre verejné obstarávanie Slovenskej republiky 			x		
15 .	Ministerstvo hospodárstva Slovenskej republiky 	 	 	x 	 	
16 .	Ministerstvo zdravotníctva Slovenskej republiky 	 	 	x 	 	
17 .	Odbor vládnej agendy Úradu vlády 	1 (1o,0z) 	 	 	 	
18 .	Ministerstvo vnútra Slovenskej republiky 	 	 	 	x 	
19 .	Ministerstvo financií Slovenskej republiky 	1 (1o,0z) 	 	 	 	
20 .	Ministerstvo školstva Slovenskej republiky 	1 (1o,0z) 	 	 	 	
21 .	Ministerstvo zahraničných vecí Slovenskej republiky 	3 (3o,0z) 	 	 	 	
22 .	Ministerstvo obrany Slovenskej republiky 	6 (6o,0z) 	 	 	 	
23 .	Najvyšší kontrolný úrad Slovenskej republiky 	1 (1o,0z) 	 	 	 	
24 .	Úrad jadrového dozoru Slovenskej republiky 	 	 	x 	 	
25 .	Ministerstvo spravodlivosti Slovenskej republiky 	 	 	x 	 	
26 .	Štatistický úrad Slovenskej republiky 	 	 	x 	 	
27 .	Ministerstvo životného prostredia Slovenskej republiky 	 	 	x 	 	
28 .	Ministerstvo dopravy, pôšt a telekomunikácií Slovenskej republiky 	1 (1o,0z) 	 	 	 	
29.	Podpredseda vlády SR pre vedomostnú spoločnosť, európske záležitosti, ľudské práva a menšiny 			x		
	SPOLU	16 (16o,0z) 	0 (0o,0z) 	18 	2 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚNMS SR 	Príloha č. 1, písm. c) a i) 
Predkladateľovi navrhujeme preformulovať znenie uvedených ustanovení, nakoľko list nemôže obsahovať priestory ani orgány príslušné pre koordináciu ochrany utajovaných skutočností. V písm. c) navrhujeme nahradiť slovo "priestory" slovným spojením "označenie priestorov" a v písm. i) navrhujeme nahradiť slovné spojenie "orgány príslušné" slovným spojením "označenie orgánov príslušných". 	O 	A 	 	
SIS 	článok 8 
V čl. 8 ods. 8.2. navrhujeme v prvej vete vypustiť slová „a neprekladajú“, v druhej vete vypustiť slová „ alebo preklady“ a na koniec odseku pripojiť novú vetu v nasledovnom znení: „Preklady utajovaných skutočností označených TRES SECRET DEFENSE / PRÍSNE TAJNÉ možno vyhotoviť iba na základe predchádzajúceho písomného súhlasu príslušného bezpečnostného orgánu odovzdávajúcej strany. “ 

Odôvodnenie: 
Podľa návrhu textu dohody utajované skutočnosti by mali byť odovzdávané v úradnom jazyku odovzdávajúcej strany a následne prijímajúca strana môže požiadať o preklad. Tento postup však môže podľa nášho názoru predstavovať komplikácie pri získavaní poznatkov z postúpenej informácie. Možnosť vyhotovenia prekladu prípadne aj kópie postúpenej utajovanej skutočnosti stupňa utajenia Prísne tajné na základe písomného súhlasu odovzdávajúcej strany predpokladajú dohody o ochrane utajovaných skutočnostiach s viacerými európskymi štátmi, napr. Bezpečnostná dohoda medzi vládou Slovenskej republiky a vládou Talianskej republiky o vzájomnej ochrane utajovaných skutočností, Dohoda medzi vládou Slovenskej republiky a vládou Helénskej republiky o ochrane vymieňaných utajovaných skutočností, Dohoda medzi Slovenskou republikou a Portugalskou republikou o výmene a vzájomnej ochrane utajovaných skutočností. Dohody upravujúce ochranu utajovaných skutočností uzatvorené s niektorými štátmi nestanovujú ani požiadavku súhlasu odovzdávajúcej strany s vyhotovením prekladu utajovanej skutočnosti. 
Nami navrhovaná úprava umožňuje prijímajúcej strane vyhotoviť vlastný preklad prijatej písomnosti stupňa utajenia Prísne tajné na základe predchádzajúceho písomného súhlasu príslušného bezpečnostného orgánu odovzdávajúcej strany. Ide o obdobné riešenie zvýšenej ochrany utajovaných skutočností stupňa utajenia Prísne tajné ako vo vyššie uvedených dohodách. Nami navrhovaná úprava pritom ponecháva zákaz vyhotovovania kópií týchto utajovaných skutočností.  	O 	A 	 	
OVA 	m. č. 5263/2009/KÚ/OZV-005 
I. Materiál: 
str. 1, 1.5, 1. r.: medzi slovami „strany, vrátane“ vynechať čiarku 
2. r.: „svojim“ nahradiť „svojím“ 
1.6, 1. r.: medzi slovami „strany, vrátane“ vynechať čiarku 
1.7: „na území ktorého“ nahradiť „na ktorého území“ 
str. 2, 1.9, 1. r.: „organizácie , vlády“ nahradiť „organizácie, vlády“ 
čl. 2, 1. r.: medzi slová „opatrenia týkajúce“ vložiť čiarku 
2. r.: medzi slová „skutočností vymenených“ vložiť čiarku 
čl. 4, 4.1, 2. r.: medzi slová „skutočností odovzdaných“ vložiť čiarku 
4.3, 2. r.: „povinností ktorých“ nahradiť „ktorých povinností“ 
„vyžadujú“ nahradiť „si vyžadujú“ 
str. 3, 4.5, 2. r.: medzi slová „skutočností vymenených“ vložiť čiarku 
čl. 5, tab.: „viď“ nahradiť „pozri“ 
str. 4, 6.3, 2. r.: „svojím“ nahradiť „svojim“ 
str. 6, 10.4, 2. r.: „Prílohe“ nahradiť „prílohe“ – aj vo všetkých ďalších prípadoch a 
gramatických pádoch 
str. 9, ods. 1, 2. r.: „pokynov . Uvedené“ nahradiť „pokynov. Uvedené“ 
str. 10, e), 1. r.: medzi slovami „pôjde, vrátane“ vynechať čiarku 

II. Návrh uznesenia: 
A.2: „predložená,“ nahradiť „predložená;“ 
B.1: „dohody,“ nahradiť „dohody;“ 

III. Predkladacia správa: 
ods. 2, 2. r.: „u nás ako i“ nahradiť „u nás, ako i“ 
ods. 4, 4. r.: „skutočnosťami ako aj“ nahradiť „skutočnosťami, ako aj“ 
ods. 6, 6. r.: „právom ako aj“ nahradiť „právom, ako aj“ 

IV. Komuniké: 
1. r.: „materiálu“ nahradiť „materiál“ 
2. r.: „návrh“ nahradiť „Návrh“.  	O 	A 	 	
MF SR 	predkladacia správa 
S predloženým materiálom súhlasím za podmienky, že výdavky súvisiace s realizáciou návrhu budú zabezpečené v rámci schválených limitov dotknutých kapitol na príslušný rozpočtový rok. Toto konštatovanie je potrebné v materiáli jednoznačne uviesť. 	O 	A 	 	
MZV SR 	k predkladacej správe 
V druhom odseku navrhujeme slovo „prebehlo“ nahradiť slovom „uskutočnilo“. 	O 	A 	 	
MZV SR 	k textu 
Jednotlivé odseky odporúčame označiť jednou arabskou číslicou. 	O 	N 	v číslovaní sa vyšlo v ústrety požiadavke francúzskeho partnera 	
MZV SR 	k textu 
1. Článok 3 odsek 3.2 navrhujeme v nasledovnom znení: „Zmluvné strany sa diplomatickou cestou navzájom informujú o príslušných bezpečnostných orgánoch a ich kontaktných údajoch, ako i o akejkoľvek súvisiacej zmene.“. 
2. V článku 9 odsek 9.2 písm. b) navrhujeme slovné spojenie „patrí do správy“ nahradiť slovným spojením „zamestnancom orgánu štátu jednej zo zmluvných strán“. 
3. Článok 16 ods. 16.1 navrhujeme v nasledovnom znení: „Nadobudnutím platnosti tejto dohody skončí platnosť Všeobecnej bezpečnostnej dohody medzi vládou Slovenskej republiky a vládou Francúzskej republiky, podpísanej v Paríži 20. marca 1997.“. 
4. V článku 16 ods. 16.6 druhú vetu navrhujeme v nasledovnom znení: „V prípade výpovede platnosť dohody skončí šesť (6) mesiacov odo dňa prijatia písomného oznámenia o výpovedi druhej zmluvnej strane.“. 
5. Záverečné ustanovenie navrhujeme nasledovne: „Dané v .................. dňa ........................... v dvoch pôvodných vyhotoveniach, každé v slovenskom a francúzskom jazyku, pričom obe znenia majú rovnakú platnosť.“ .  	O 	A 	 	
MO SR 	Návrh uznesenia 
Bod C upraviť takto: "ukladá riaditeľovi Národného bezpečnostného úradu 
C.1. požiadať ministra zahraničných vecí ..., 
C.2. požiatať ministra zahraničných vecí ...". 	O 	A 	 	
MO SR 	Predkladacia správa 
Ods. 1 - za úplnym názvom dohody doplniť (ďalej len "dohoda"), 
- výraz "vlastnej" vynechať ako nadbytočný.  	O 	A 	 	
MO SR 	Predkladacia správa 
Ods. 4, 3. r. - slovné spojenie "niektorej zmluvnej strany" nahradiť slovným spojením "jednej zmluvnej strany". 	O 	A 	 	
MO SR 	Predkladacia správa 
Ods. 4, 4. r.. ods. 6, 6.r. - pred výrazom "ako aj" vložiť čiarku. 	O 	A 	 	
MO SR 	Materiál 
Článok 16 - 16.2 - výraz "pre nadobudnutie platnosti" nahradiť výrazom "na nadobudnutie platnosti". 
Posledné ustanovenie - výraz "Pre tento účel" nahradiť výrazom "Na tento účel". 
	O 	A 	 	
MO SR 	Predkladacia správa 
Ods. 2, 2. r. 
- slovné spojenie "u nás ako i skutočnosť" nahradiť slovným spojením "v Slovenskej republike, ako i skutočnosť", 
- zosúladiť tvrdenia predkladateľa, že sa vychádzalo z iniciatívy NBÚ (ods. 1) a francúzskeho návrhu dokumentu (ods. 2). 	O 	A 	 	
NKÚ SR 	Návrh uznesenia vlády SR 
Metodický pokyn na prípravu a predkladanie materiálov na rokovanie vlády SR (www.vláda.gov.sk/mp) vyžaduje uviesť do návrhu uznesenia vlády SR termíny plnenia ukladaných úloh C.1. a C.2. 	O 	N 	 v súlade so šablónou na Portáli právnych predpisov neuvádzame dodatočné termíny (okrem už uvedeného – po podpise dohody)	
MDPT SR 	článku 11, ods. 11.2. 
Možno iba chybou prekladu je v texte uvedené : "....občanmi tretieho štátu, ...", hoci celý text dohody predpokladá výmenu utajovaných skutočností iba medzii obomi zmluvnými stranami. 

Ak sa však zmluvné strany počas rokovaní dohodli na uvedenom znení, nemáme k textu dohody žiadne iné pripomienky. 	O 	A